[{"text_idx": "#000000", "text": "10. sajand ja enne seda"}, {"text_idx": "#000001", "text": "Muugal esitleti ainulaadset paberivaba logistikasu\u0308steemi"}, {"text_idx": "#000002", "text": "Muuga sadamas esitleti paberivaba logistika testplatvormi, mille vahendusel saab reaalajas ja\u0308lgida eksportkonteinerite laadimis-, tollimis- ja eelveoprotsesse. Maailmas ainulaadne su\u0308steem va\u0308hendab tuntavalt paberimajandust, bu\u0308rokraatiat ja kiirendab protsesse."}, {"text_idx": "#000003", "text": "ASi Tallinna Sadam juhatuse esimees Valdo Kalm selgitas, et uus tehnoloogia vo\u0303imaldab viia miinimumini reisijate ja kaubavedajate ajakulu, va\u0308hendada liikluskoormust ning kaotada logistikaandmete menetlemisel tarbetu bu\u0308rokraatia ja mitmekordne andmete dubleerimine."}, {"text_idx": "#000004", "text": "\u201cPo\u0303himo\u0303tteliselt on tegemist riigi infosu\u0308steemide andmevahetuskihi X-tee analoogiga logistikasektoris. Ta\u0308na ka\u0308ivad terminalide kaubaliikumise operatiivandmed ja info vagunite liikumise kohta paljuski veel telefoni vo\u0303i e-maili teel ja juba olemasolevaid andmeid dubleerides,\u201d ma\u0308rkis Kalm. \u201cUue platvormi puhul sisestatakse andmed u\u0308he korra ja andmesu\u0308steemid vahetavad infot edaspidi iseseisvalt juba otse.\u201d"}, {"text_idx": "#000005", "text": "Platvorm po\u0303hineb plokiahelal ehk blockchain\u2019il, mis ta\u0308hendab, et ko\u0303ik vajalikud andmed paiknevad korraga paljudes arvutisu\u0308steemides kru\u0308pteeritud kujul nii, et neist saavad tegelikult aru ainult algsed andmete omanikud ja loojad. Sama su\u0308steemi kasutavad ka kru\u0308ptorahad."}, {"text_idx": "#000006", "text": "Hetkel on maailmas ka\u0308imas kaks suuremat plokiahelate logistikaplatvormide arendusprojekti. U\u0308ks neist ongi ta\u0308na Muugal esitletud Soome-Rootsi-Eesti-La\u0308ti rahvusvaheline u\u0308hisprojekt SmartLog."}, {"text_idx": "#000012", "text": "Juba aastaid on Paldiski olnud energeetika ja majandusarengu seisukohalt u\u0308ks keskne koht. Paldiski Lo\u0303unasadam,..."}]